
12.  Provisum est etiam quod si terra quae tenetur in soca-
gium sit in custodia parentum haeredis, eo quod haeredes infra
aetatem fuerint, custodes illi vastum facere non possunt neque
venditionem nee aliquam destructionem de haereditate ilia,
sed salvo earn custodiant ad opus dicti haeredis ;   ita quod
cum ad aetatem pervenerit, sibi respondeant per legitimam
computationem de exitibus dictae haereditatis ;   salvis ipsis
custodibus rationabilibus misis suis.   Nee etiam possunt dicti
custodes maritagium dicti haeredis dare vel vendere nisi ad
commodum ipsius haeredis.

13.  Nullus escaetor, aut inquisitor, vel Justitia ad assisas
aliquas capiendas specialiter assignatus, vel ad querelas aliquas
audiendas   et   terminandas,   de  cetero   potestatem  habeant
amerciandi pro defalta communis summonitionis, nisi capi-
talis Justitia vel Justitiarii itinerantes in itineribus suis.

14.  Viris autem religiosis non liceat ingredi feodurn alicujus
sine licentia capitalis domini, de quo scilicet res ipsa immediate
tenetur.

15.  De essoniis autem provisum est quod in comitatibus,
hundredis aut curiis baronum, vel alibi, nullus habeat necesse
jurare pro essonio suo warantizando.

16.  Nullus de cetero excepto rege placitum teneat in curia
sua de falso judicio facto in curia tenentium suorum,  quia
hujusmodi placita ad coronam specialiter pertinent et digni-
tatem regis.

17.  Provisum est etiam quod si averia alicujus capiantur et
injuste detineantur,  vicecomes post querimoniam inde tibi
factam, ea sine impedimento vel contradictione ejus qui dicta
averia cepit, deliberare possit, si extra libertates capta fuerint;
et si infra libertates hujusmodi capiantur averia, et ballivi
libertatum ea deliberare noluerint, tune vicecomes per defectum
dictorum ballivorum ea faciat deliberari.

18.  Nullus de cetero distringere possit libere tenentes suos
ad respondendum de libero tenemento suo, neque de aliquibus
ad Hberum tenementum suum spectantibus, sine brevi regis,
nee jurare faciat libere tenentes suos contra voluntatem suarn,
desicut nullus hoc facere potest sine praecepto regis.

19.  Provisum est etiam quod si ballivi qui compotumdominis
suis reddere tenentur se subtraxerint, et terras vel tenementa
non  habuerint per  quae  distringi   possint, tune per eorum
corpora attachientur, ita quod vicecomites in quorum balliis
invenientur, eos venire faciant ad compotum suum reddendum.